«Յոթնյակի խմբի» անդամները
**Ալեքսանդեր (Ալեքսանդր) Ջեքսոն** (անգլ.՝ Alexander Young Jackson, հոկտեմբերի 3, 1882(1882-10-03), Մոնրեալ - ապրիլի 5, 1974(1974-04-05), Kleinburg, Վոն (Օնտարիո), Յորք, Օնտարիո, Կանադա)՝ կանադացի նկարիչ, գեղարվեստական «Յոթնյակի խմբի» անդամ։ Զգալի ներդրում է ունեցել Կանադայի արվեստի զարգացման գործում։

Կենսագրություն
--------------

Ծնվել է 1882 թվականի հոկտեմբերի 3-ին, Կանադայի Մոնրեալ քաղաքում։

Այն բանից հետո, երբ հայրը լքում է վեց երեխա ունեցող ընտանիքը, Ալեքսանդրը ստիպված է լինում աշխատել որպես գրասենյակային տղա վիմագրական ընկերությունում։ Այստեղ նա սկսում է իր գեղարվեստական պատրաստվածությունը՝ երեկոյան դասեր վերցնելով *Monument-National* թատրոնում։ 1905 թվականին Ջեքսոնը աշխատանք գտնելու նպատակով անասունների համար նախատեսված լաստանավով ճանապարհորդություն է կատարել դեպի Եվրոպա, վերադառնում է նույն կերպ և կանգ է առնում Չիկագոյում։ Այստեղ նա սկսում է աշխատել առևտրային գեղարվեստական ընկերություններում և անցնում կուրսեր Չիկագոյի արվեստի ինստիտուտում։ Գումար վաստակելով, 1907 թվականին Ջեքսոնը կրկին կարողանում է այցելել Ֆրանսիա՝ իմպրեսիոնիզմը ուսումնասիրելու համար։ Այստեղ նա որոշում է դառնալ պրոֆեսիոնալ նկարիչ և ուսանում է փարիզյան Ժյուլիանի ակադեմիայում Ժան-Պոլ Լորանի ղեկավարության տակ։ Ջեքսոնի գեղարվեստական զարգացման վրա մեծ ազդեցություն է ունեցել *Etaples art colony* գաղութի այցելությունը, որը նա այցելել է 1908 թվականին իր նորզելանդացի ընկեր Էրիկ Մակիի (անգլ.՝ Eric Spencer Macky, 1880-1958) հետ։ Ֆրանսիայում Ջեքսոնին նույնիսկ հաջողվել է ցուցահանդես կազմակերպել Փարիզյան սրահում։ 1912 թվականին նա վերադառնում է Կանադա իր ավստրալիացի ընկեր-նկարիչ Արթուր Բեյքեր-Կլակի (անգլ.՝ Arthur Baker-Clack, 1877-1955) հետ։

Կանադայում նկարիչը բնակություն է հաստատում Սվիթսբուրգում, Քվեբեկ, որտեղ ստեղծում էր իր աշխատանքները նեոիմպրեսիոնիզմի ոճով։ 1913 թվականին նա անցկացրեց իր սեփական ցուցահանդեսը *Montreal Art Gallery* ցուցասրահում։

Չլինելով գոհ Կանադայում իր գործունեությունից ստացած եկամուտից, ցանկանում էր տեղափոխվել ԱՄՆ։ Սակայն մնացել է Կանադայում, աշխատում էր և հանդիպում այլ նկարիչների հետ, որոնք հետագայում ստեղծեցին «Յոթնյակի խումբը»։ Առաջին համաշխարհային պատերազմի սկսվելուն պես Ջեքսոնը 1915 թվականին ներառվել է Կանադական բանակի 60-րդ գումարտակի կազմի մեջ։ Եվրոպայում մասնակցել է մարտական գործողություններին, 1916 թվականին վիրավորվել է և տեղափոխվել ֆրանսիական Էտապլես քաղաքի հոսպիտալ։ Այդ ժամանակ Ջեքսոնը հայտնվում է Լորդ Բիվերկբրուկի ուշադրության կենտրոնում և տեղափոխվում է պատերազմը փաստաթղթավորող կանադական ստորաբաժանում, որպես նկարիչ։ Ինչպես կանադական պաշտոնական պատերազմի նկարիչներից մեկը (անգլ.՝ Canadian official war artists) նա ստեղծում էր իր ստեղծագործությունները՝ աշխատելով 1917-1919 թվականները։

Պատերազմից հետո նա վերադառնում է Տորոնտո, արշավ է իրականացնում Արկտիկայի Սուրբ Լավրենտիոս գետի վրա, այցելում է Կանադական վահանը և Բրիտանական Կոլումբիան։ 1919 թվականին Ջեքսոնը և նրա վեց գործընկերները կազմավորեցին յոթ նկարիչներից բաղկացած խումբ, որն անվանեցին «Յոթնյակի խումբ»։ 1925 թվականին նա դասավանդել է Տորոնտոյի *Ontario College of Art* քոլեջում։ 1933 թվականին նա կրկին դառնում է նկարիչների կանադական խմբի հիմնադիրներից մեկը (անգլ.՝ Canadian Group of Painters), որի կազմի մեջ մտան նաև «Յոթնյակի խմբի» մի քանի անդամներ։

1955 թվականին Ջեքսոնը տեղափոխվում է Մանոտիկ քաղաք, որը գտնվում է Օտտավայից հարավ։ 1965 թվականին նա ինսուլտ է տարել, որը վերջ է դրել նրա նկարչական կարիերային։ Տեղափոխվել է Կլեյնբուրգ, Օնտարիո։

Ալեքսանդր Ջեքսոնը մահացել է 1974 թվականի ապրիլի 5-ին Տորոնտոյում գտնվող ծերանոցում և հուղարկավորվել է Կլեյնբուրգում գտնվող ՄակՄայքլի կանադական մշակութային պատկերասրահի տարածքում։

Պարգևներ
--------

Պարգևատրված է Կանադայի շքանշանով և Սուրբ Միքայելի և Սուրբ Գեորգիի շքանշանով։

Աշխատանքներ
-----------

* Որոշ աշխատանքներ
* 
* 
*

Ծանոթագրություններ
------------------

1. 1 2 3 4  Alexander Young Jackson — OUP, 2006. — ISBN 978-0-19-977378-7
2. 1 2  *Burnett D. Barton L.* Jackson, A(lexander) Y(oung) // *Grove Art Online* / J. Turner — [Oxford, England], Houndmills, Basingstoke, England, New York: OUP, 2017. — ISBN 978-1-884446-05-4 — doi:10.1093/GAO/9781884446054.ARTICLE.T043036
3. 1 2  L'Encyclopédie canadienne, The Canadian Encyclopedia
4. 1 2  Le Devoir (ֆր.) — Montréal: 1910. — ISSN 0319-0722
5. 1 2 3
6. ↑  The London Gazette 37633 (բրիտ․ անգլ.) — Iss. 37633.
7. ↑  A.Y. Jackson (անգլ.)

Արտաքին հղումներ
----------------

* Alexander Young Jackson Արխիվացված 2017-06-16 Wayback Machine (անգլ.)
* A. Y. Jackson (անգլ.)
* Ալեքսանդր Յանգ Ջեքսոն

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալեքսանդր Ջեքսոն» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · Find A Grave · WikiTree · WeRelate |
|  |
| Բառարաններ և հանրագիտարաններ | Բրիտանիկա · Կանադական |
|  |
| 

|  Չափորոշչային վերահսկողություն |
| --- |
|  |
| BNF: 12022563m, 126503726 · GND: 118992449 · ISNI: 0000000083801866 · LCCN: n83219803 · NLA: 35239089 · NTA: 29114294X · NUKAT: n2014004389 · SUDOC: 028378261 · VIAF: 47561937 · ULAN: 500022432 · WorldCat VIAF: 47561937 |

 |

 |